**Sõidukite müügi raamleping nr. 6-27/2023/48**

(hiliseima digitaalallkirja kuupäev)

Ühispakkujad Elke Mustamäe AS (10000805) ja Amserv Auto Aktsiaselts (10000018), edaspidi **müüja,** keda esindab volikirja alusel ühispakkujate volitatud esindaja Elke Mustamäe AS, keda esindab seaduse ja põhikirja alusel juhatuse liige Ando Rahu, ühelt poolt,

ja Riigimetsa Majandamise Keskus, edaspidi **ostja**, keda esindab RMK Vabariigi Valitsuse  
09.01.2007 määruse nr 4 „Riigimetsa Majandamise Keskuse põhimääruse“ alusel juhatuse esimees Mikk Marran,, teiselt poolt

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping**, avatud menetlusega riigihanke DHS nr 1-47/2846 „Kaubikute ost 2023“ (viitenumber 268136) tulemusena alljärgnevas:

1. **Lepingu dokumendid**
   1. Lepingu dokumendid koosnevad käesolevast lepingust ja lepingu p. 12.1. Loetletud lisadest, mis on käesoleva lepingu lahutamatuteks osadeks.
2. **Lepingu ese**
   1. Lepinguga ostja ostab ja müüja kohustub müüma sõidukeid lepinguga kokkulepitud ja hanke alusdokumentides määratletud tingimustel.
   2. Sõidukite tarnetähtaeg on 4 (neli) nädalat alates käesoleva lepingu sõlmimisest.
   3. Müüja annab tellimuses määratud tähtajal ostjale üle sõiduki (d) ning teeb võimalikuks omandi ülemineku ostjale, ostja aga tasub müüjale sõiduki (te) ostuhinna rahas ja võtab sõidukid vastu.
   4. Müüja teostab enne sõiduki (te) ostjale üleandmist kõik toimingud, mis on seotud sõiduki(te) ostja omandisse registreerimisega Maanteeametis (s.h. riigilõivude tasumine).
   5. Müüja või tema selleks volitatud esindaja/alltöövõtja teostab kõik sõiduki(te) tehnohooldused kuni 250 000 läbisõiduni:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Töö** | **3 000** | **20 000** | **40 000** | **60 000** | **80 000** | **100 000** | **120 000** | **140 000** | **160 000** | **180 000** | **200 000** | **220 000** | **240 000** |  |
| Hooldustöö [77 EUR with VAT] | **1,4 h** | **1,4 h** | **3,1 h** | **1,4 h** | **4,1 h** | **1,4 h** | **5,3 h** | **1,4 h** | **4,2 h** | **1,4 h** | **3,2 h** | **1,4 h** | **6,3 h** | **Kokku:** |
| Maksumus (eur) ilma käibemaksuta | 269,63 | 269,63 | 480,84 | 285,50 | 1026,17 | 301,36 | 919,51 | 317,22 | 1086,59 | 317,22 | 567,72 | 333,08 | 1589,50 | 7763,96 |

Kokku **7763,96** eurot käibemaksuta.

1. **Esmane tellimus**
   1. Müüja müüb ja ostja ostab kaks kaubikut (Toyota Proace Crew Cab Long Double side door 2.0 D-4D (144 hp) M/T Crew Plus).
2. **Ostuhind** 
   1. Müüja müüb ja ostja ostab sõiduki(d) vastavalt hankedokumentide tehnilises kirjelduses ostuhinnaga 35 566,67 (kolmkümmend viis tuhat viissada kuuskümmend kuus) eurot ja 67 senti.
   2. Müüja teostab oma kulul kaubikute registreerimisega seotud toimingud vastavalt lepingu punktile 2.4.
   3. Ostja tasub kaubikute tehnohoolduse eest vastavalt punktis 2.5. fikseeritud hindadele. Tehnohoolduse eest tasutakse pärast vastavate tehnohoolduse toimingute igakordset teostamist.
   4. Lepingu punktides 4.1 ja 4.3. kokku lepitud hindadele lisandub käibemaks.
   5. Ostja tasub saadud kauba eest müüja poolt esitatud arve(te) alusel. Müüja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>
   6. Maksetähtaeg on 14 päeva arve väljastamise kuupäevast arvates.
3. **Kaubikute üleandmine ja omandiõiguse üleminek**
   1. Müüja on kohustatud kaubikud ostjale üle andma vastavalt graafikule, mis esitatakse ostjale 2 nädala jooksul peale tellimuse esitamist.
   2. Kaubikute üleandmine müüjalt ostjale vormistatakse üleandmise-vastuvõtmise aktiga. Üleandmise-vastuvõtmise akti koostab müüja ja esitab allkirjastatult ostjale kaubikute üleandmisel.
   3. Üleandmise-vastuvõtmise aktile alla kirjutamise hetkest läheb müüjalt ostjale üle kaubikute valdus ja juhusliku hävimise riisiko ning ostja poolt kaubiku ostuhinna tasumisega läheb müüjalt ostjale üle kaubiku omandiõigus
   4. Kaubiku üleandmine ja üleandmise-vastuvõtmise aktile allakirjutamine toimub müüja vastava piirkonna esinduses. Üleandmiskoha määrab ostja.
4. **Müüja õigused ja kohustused**
   1. Müüja esitab peale üleandmise-vastuvõtmise akti allkirjastamist mõlema poole poolt ostjale arve üleantud kaubikute eest tasumiseks.
   2. Müüja on kohustatud registreerima kaubikud enne ostjale üleandmist Maanteeametis ostja omandisse.
   3. Müüja teatab kirjalikult ostja esindajale kaubikute üleandmise tähtpäeva vähemalt 3 (kolm) tööpäeva ette.
   4. Müüja kohustub tagama kaubikute vastavuse valmistaja tehnilistele tingimustele, käesoleva lepingu dokumentide tingimustele, Eestis seda liiki vara suhtes kehtivatele standarditele ning tehnilistele nõuetele ja seda liiki varadele üldiselt esitatavatele nõuetele.
   5. Müüja on kohustatud kaubikud ostjale üle andma komplektsuses (s.h lisavarustus), mis vastab hanke alusdokumentides määratletud tingimustele.
   6. Müüja annab ostjale müüdud sõiduki(te)le garantii kestusega kuni 10 aastat või kuni sõiduki läbisõit ületab 185000 km (vastavalt esitatud pakkumusele). Müüja tagab sõiduki(te) garantii kehtivuse ajal kõigi ilmnenud puuduste viivitamatu ja tasuta kõrvaldamise vastavalt valmistaja ja müüja garantiitingimustele, kuid need tingimused ei tohi eeldada mingit lisatasu maksmist.
   7. Müüja kohustub teostama kaubikute tehnohooldust vastavalt lepingu punktis 2.5 toodule ja valmistajatehase poolt esitatud nõuetele.
   8. Müüja kohustub tagama kaubikute teenindamise kõikides Eestis asuvates müüja poolt volitatud hooldejaamades edaspidiseks hoolduseks ja remondiks.
   9. Müüjal on õigus saada üle antud kaubikute eest lepingus kokkulepitud tasu.
5. **Ostja õigused ja kohustused**
   1. Ostja on kohustatud tasuma müüja poolt vastavalt lepingule esitatud arved 14 (neljateistkümne) kalendripäeva jooksul arvates vastava arve saamisest.
   2. Ostja kohustub kaubikud vastu võtma müüja poolt vastavalt lepingu punktile 6.3 saadetud teates sätestatud kuupäeval.
   3. Ostjal on õigus nõuda müüjalt lepinguga sätestatud kohustuste täitmist ning pidada müüjale tasumisele kuuluvast summast kinni leppetrahv.
6. **Vastutus**
   1. Pooled kannavad teineteise eest täielikku varalist vastutust lepingu süülise mittetäitmisega või mittekohase täitmisega tekitatud otsese varalise kahju eest.
   2. Ostja poolt tasumisega viivitamisel on müüjal õigus ostjalt nõuda tähtaegselt tasumata summalt viivist 0,15 % iga viivitatud kalendripäeva eest.
   3. Müüja poolt kaubiku üleandmisega viivitamisel maksab müüja ostjale tähtaegselt üle andmata kaubiku hinnast leppetrahvi 0,15 % iga viivitatud kalendripäeva eest.
   4. Poolel on õigus lepingust taganeda, kui teine pool süüliselt viivitab lepingus ettenähtud kohustuse täitmisega 20 (kakskümmend) tööpäeva või enam või teise poole suhtes kuulutatakse välja pankrot, samuti muudel lepingus ja seaduses ettenähtud juhtudel.
   5. Lepingust taganemine ei vabasta müüjat temale lepingu tingimustega pandud garantiikohustuste täitmisest lepingust taganemiseni müüdud kaubiku suhtes ega ostjat käesoleva lepingu alusel üle antud kaubiku eest tasumisest.
   6. Kui kaubik on tunnistatud lepingule mittevastavaks määrab ostja müüjale mõistliku tähtaja avastatud puuduste kõrvaldamiseks.
   7. Ostjal on õigus lepingu tingimustele mittevastavate kaubikute vastuvõtmisel alandada ostuhinda, v.a. juhul,

1) kui müüja parandas või asendas kaubiku lepingutingimustele vastavate kaupadega;

2) kui ostja keeldus õigustamatult vastu võtmast müüja ettepanekut kaubiku parandamise või asendamise kohta.

* 1. Kui müüja ei ole täiendava tähtaja jooksul kohustust parandada või asendada kaubikud lepingutingimustele vastavate kaubikutega kohaselt täitnud, võib ostja peale tähtaja möödumist kasutada muid õiguskaitsevahendeid.

1. **Vääramatu jõud**
   1. Lepinguliste kohustuste täitmata jätmist loetakse pooltele vabandatavaks ning selle eest ei rakendata sanktsioone ajal, mil täitmist takistab vääramatu jõud. Vääramatu jõu asjaolude esinemisest tuleb teist poolt viivitamatult informeerida, vastasel korral kaotab pool õiguse apelleerida vääramatule jõule.
   2. Vääramatuks jõuks on asjaolud, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
   3. Vääramatu jõu asjaolude esinemisel on pooled kohustatud rakendama kõiki võimalikke kohaseid meetmeid, et vähendada teisele poolele tekkivat kahju ja tagada võimaluste piires lepingu täitmine.
   4. Vääramatu jõu aluseks olevate asjaolude esinemisel kestusega rohkem kui 45 (nelikümmend viis) päeva on kummalgi poolel õigus lepingust taganeda.
2. **Teadete edastamine**
   1. Lepinguga seotud teated edastatakse telefoni või e-kirja teel lepingus märgitud e-posti aadressile. Kontaktandmete muutusest on pool kohustatud informeerima teist poolt kohe peale muutuse toimumist.
   2. E-kirja teel edastatud teated peetakse kättetoimetatuks teate edastamisele järgnevast tööpäevast alates. Lepingust taganemise avaldused ja lepingu rikkumise korral teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
3. **Vaidluste lahendamine**
   1. Kõik vaidlused ja lahkarvamused, mis tekivad seoses lepingu täitmise või tõlgendamisega lahendatakse pooltevaheliste läbirääkimiste teel. Kui kokkulepet ei saavutata, lahendatakse vaidlused Harju Maakohtus.
4. **Poolte rekvisiidid:**

|  |  |
| --- | --- |
| **Ostja** | **Müüja** |
|  |  |
| Riigimetsa Majandamise Keskus | Elke Mustamäe AS |
| Registrikood 70004459 | Registrikood 10000805 |
| Mõisa/3, Sagadi küla, Haljala vald, | Mustamäe tee 22, Tallinn |
| 45403 Lääne-Viru maakond | Tel +372 5244482 |
| Tel 676 7500 | E-post: ando.rahu@elke.ee |
| E-post [rmk@rmk.ee](mailto:rmk@rmk.ee) |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Mikk Marran | Ando Rahu |